আদিনা মসজিদ নাকি অদিনাথ মন্দির? বিতর্ক উসকে খোঁচা BJP-র

ওয়েব ডেস্ক: আদিনা মসজিদের (Adina Mosque) ছবি পোস্ট করে বিতর্কে বহরমপুরের তৃণমূল সাংসদ ইউসুফ পাঠান (Yusuf Pathan)। এই নিয়ে রাজনৈতিক খোঁচা দিতেও শুরু করেছে বিজেপি (BJP)। আদিনা মসজিদ নাকি আদিনাথ মন্দির (Adinath Temple)- তা নিয়ে শুরু হয়েছে তরজা। এর জেরে ফের একবার মন্দির ভেঙে মসজিদ তৈরির বিষয়টিও সামনে এসেছে।

বৃহস্পতিবার তৃণমূল কংগ্রেসের সাংসদ ও প্রাক্তন ভারতীয় ক্রিকেটার ইউসুফ পাঠান তাঁর এক সোশ্যাল মিডিয়া পোস্টে মসজিদটির ঐতিহাসিক গুরুত্ব তুলে ধরেন। তিনি লেখেন, “মালদার আদিনা মসজিদ চতুর্দশ শতকে ইলিয়াস শাহি রাজবংশের দ্বিতীয় শাসক সুলতান সিকন্দর শাহের নির্মিত এক ঐতিহাসিক স্থাপত্য। ১৩৭৩-১৩৭৫ খ্রিস্টাব্দে নির্মিত এই মসজিদ তখন সমগ্র ভারত উপমহাদেশের বৃহত্তম মসজিদ ছিল, যা বাংলার স্থাপত্য ঐতিহ্যের অন্যতম নিদর্শন।”

The Adina Mosque in Malda, West Bengal, is a historic mosque built in the 14th century by Sultan Sikandar Shah, the second ruler of the Ilyas Shahi dynasty. Constructed in 1373-1375 CE, it was the largest mosque in the Indian subcontinent during its time, showcasing the region’s… pic.twitter.com/EI0pBiQ9Og

— Yusuf Pathan (@iamyusufpathan) October 16, 2025

আরও পড়ুন: “বিনিয়োগের মানচিত্রে নেই বাংলা,” ফের তৃণমূলকে নিশানা শমীকের

এই পোস্ট প্রকাশ্যে আসতেই বঙ্গ বিজেপি’র তরফে দাবি করা হয় যে, এই স্থাপত্য আসলে আদিনাথ মন্দির নামে পরিচিত ছিল, যা পরে মসজিদে রূপান্তরিত হয়েছে। এরপরই সোশ্যাল মিডিয়ায় শুরু হয় তর্ক-বিতর্কের ঝড়। বহু নেটিজেনও এই মসজিদের ঐতিহাসিক সূত্র উল্লেখ করে জানান, আদিনা মসজিদ একটি প্রাচীন হিন্দু মন্দিরের উপর নির্মিত হয়েছিল বলে ধারণা রয়েছে।

Correction: Adinath Temple https://t.co/mjFzqO7gnP

— BJP West Bengal (@BJP4Bengal) October 17, 2025

উল্লেখ্য, গত বছরও এই আদিনা মসজিদকে ঘিরে বড়সড় বিতর্কের সৃষ্টি হয়, যখন বৃন্দাবনের বিশ্ববিদ্যা ট্রাস্টের সভাপতি হিরণ্ময় গোস্বামীসহ কয়েকজন পুরোহিত মসজিদের ভিতরে পূজা-অর্চনা করেন। তাঁদের দাবি ছিল, মসজিদের ভিতরে হিন্দু দেবদেবীর মূর্তি ও চিহ্ন রয়েছে। যদিও পুলিশের হস্তক্ষেপে পুজো বন্ধ হয়। পরে ভারতীয় প্রত্নতত্ত্ব বিভাগ হিরণ্ময় গোস্বামীর বিরুদ্ধে মামলা দায়ের করে। এই ঘটনার পর থেকেই সেখানে জনসাধারণের প্রবেশে সীমাবদ্ধতা আরোপ করা হয়, বসানো হয় সিসিটিভি ক্যামেরা ও পুলিশ চেকপোস্ট। ফের একবার সেই বিতর্ককে উসকে দিল ইউসুফ পাঠানের এই পোস্ট এবং তার সাপেক্ষে বিজেপির খোঁচা।